Kurt Darren, Rolene Strauss en ander bekendes vier Jo Black se nuwe kuierplek
Updated May 17, 2019, 4:14 p.m. | By Jacaranda FM
Die gewilde Afrikaanse sanger Jo Black het op Donderdag sy splinternuwe kuierplek aan vriende en familie bekend gestel.
Jo Black, Albie Morkel en vennote (Michael de Jongh, Wynand van Zyl en Bierman Smit) het op Donderdag hul splinternuwe sport- en vermaaksentrum, The Bearded Butcher, vir spesiale gaste geopen.
Dit was die eksklusiewe opening vir media in 622 Breedstraat, Montanapark in Pretoria. Die splinternuwe kuierplek vermaak gaste met onvergeetlike sport, vermaak en die beste kos en drankies.
Derek Alberts and Janina Oberholzer was die gashere vir die aand en het gaste, uit verskeie sport, sosiale- en mediakringe, verwelkom; waaronder Jacques Rudolph, Chris Morris, David Miller, Rolene Strauss, Pierre Spies, Johan Vorster, Kurt Darren, Arno Jordaan, Majozi, Rubber Duc en vele meer; nadat die rooitapytverrigtinge afgehandel is.
Jacaranda FM se eie Danny Painter was ook een van die gaste.
"Ek was gisteraand een van die gelukkigste mense nadat ek genooi was vir die opening van 'The Bearded Butcher,' noem Danny Painter.
"Die kuierplek is perfek, maar ook baie gemaklik - die kos is ook ongelooflik,' verklap Painter.
@joblack8 is the first to perform on #TheBeardedButcher's stage. #UltimateAim
A post shared by The Bearded Butcher (@beardedbutcher8) on May 16, 2019 at 11:50am PDT